钦定古今图书集成/方舆汇编/职方典/第1199卷 > 《三游洞》前人
## 钦定古今图书集成/方舆汇编/职方典/第1199卷 > 《三游洞》前人

“漾楫溯晴川，舍舟缘翠岭。探奇冒层险，因以穷人境。
弄舟终日爱云山，徒见青苍杳霭闲。谁知一室烟霞
里，乳窦云腴凝石髓。苍岩一径横查渡，翠壁千寻当
户起。昔人心赏为谁留，人去山阿迹更幽。青萝绿树
何岑寂，山鸟嘐嘐不惊客，松鸣涧底自生风，月出林
间来照席。仙境难寻复易迷，山回路转几人知，惟应”
洞口桃花落，流出岩前百丈溪。